Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 509/13/2204	Piešťany, 24.6.2015
EEČ : 2-18-38-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Piešťany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 19.5.2014, spisová značka 2 Pv 509/13/2204, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
voči ktorému bolo uznesením okresného prokurátora v Piešťanoch sp. zn.                        2Pv 509/13/2204-25 zo dňa 19.05.2014 v zmysle § 216 odsek 1 Trestného poriadku podmienečne zastavené trestné stíhanie pre prečin ublíženia na zdraví podľa § 157 odsek 1, odsek 2 písmeno a) Trestného zákona na tom skutkovom základe, že XXXXX  dňa 20.06.2013 v čase asi o 05:45 hod. v Piešťanoch na ulici Krajinská viedol ako vodič v smere od Vrbového na Topoľčany rýchlosťou 20,3  km/hod. osobné motorové vozidlo zn. Škoda Felicia, EVČ: TO 168CE, pričom pri odbočovaní vľavo na ulicu Komenského nedal prednosť v jazde oprotiidúcemu motocyklu zn. Suzuki Bandit, EVČ: HC 234AD, ktoré rýchlosťou 22,4  km/hod. ako vodič viedol XXXXX, čím porušil povinnosť vyplývajúcu mu z ustanovenia § 19 odsek 4 prvá veta zákona č. 8/2009 Z. z. o cestnej premávke, následkom čoho došlo k zrážke medzi osobným motorovým vozidlom zn. Škoda Felicia, EVČ: TO 168CE a motocyklom zn. Suzuki Bandit, EVČ: HC 234AD a k pádu XXXXX na vozovku, pričom poškodený XXXXX následkom toho utrpel zranenia – zlomeninu dolného konca lakťovej kosti v úrovni zápästia, vykĺbenie mesiačikovitej kosti zápästia vpravo s posunom, zlomeninu dolného konca vretennej kosti vpravo, zlomeninu dolného konca vretennej kosti vľavo a pomliaždeniny a odreniny oboch kolien s celkovou dobou liečenia a práceneschopnosti od 20.06.2013 do 30.09.2013,

Uznesením prokurátora Okresnej prokuratúry Piešťany zo dňa 19.5.2014, spisová značka 2 Pv 509/13/2204, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením okresného prokurátora v Piešťanoch sp. zn. 2Pv 509/13/2204-25  zo dňa 19.05.2014 bolo podľa § 216 odsek 1 Trestného poriadku podmienečne zastavené trestné stíhanie voči obvinenému XXXXX pre prečin ublíženia na zdraví podľa § 157 odsek 1, odsek 2 písmeno a) Trestného zákona, na skutkovom základe uvedenom vo výrokovej časti tohto uznesenia a zároveň bola obvinenému XXXXX určená skúšobná doba v trvaní 12 mesiacov. 

Predmetné uznesenie okresného prokurátora v Piešťanoch sp. zn. 2Pv 509/13/2204-25  zo dňa 19.05.2014 nadobudlo právoplatnosť dňa 26.05.2014.	

	Po uplynutí skúšobnej doby, ktorá u obvineného XXXXX uplynula dňa            26.05.2015, boli na obvineného XXXXX vyžiadané správy z Okresného riaditeľstva PZ v Trnave, z Obvodného oddelenia PZ v Piešťanoch, z Obecného úradu XXXXX a  taktiež bola zabezpečená aktuálna karta vodiča – XXXXX a aktuálny odpis z registra trestov obvineného XXXXX.

	Z uvedených predložených zabezpečených listinných materiálov som zistil, že obvinený XXXXX viedol v skúšobnej dobe podmienečne zastaveného trestného stíhania riadny život; iného trestného činu, ani žiadneho priestupku sa v skúšobnej dobe podmienečného zastavenia trestného stíhania nedopustil. 

	Vzhľadom na uvedené skutočnosti som rozhodol tak, ako je to uvedené vo výrokovej časti tohto uznesenia.

	Po právoplatnosti tohto rozhodnutia nastávajú v zmysle § 217 odsek 4 Trestného poriadku účinky zastavenia trestného stíhania podľa § 9 odsek 1 písmeno e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ľalík
prokurátor